Broen

Broen (svensk tittel: Bron, dansk tittel Broen) er en dansk-svensk kriminalserie som gikk på tv fra 2011 til 2018. Hovedpersonene i de to første sesongene av serien er de to etterforskerne Saga Norén, som jobber for politiet i Malmö, og Martin Rohde, som jobber for politiet i København. 

Serien har også blitt sendt på NRK.

Seerrettighetene til seriens to første sesonger er solgt til 160 land, og en del av episodene hadde mer enn 1.5 million seere i Sverige.http://sverigesradio.se/sida/artikel.aspx?programid=86&artikel=6300313

 Handling, sesong 1 
Liket av en svensk politiker blir funnet midt på Øresundsbroen, på grenselinjen mellom Sverige og Danmark. Det viser seg imidlertid å være to lik, hvor den ene halvdelen tilhører en dansk prostituert som var meldt savnet flere år forut for funnet. Saga Norén og Martin Rohde leder etterforskningen for å finne morderen.

 Nyinnspillinger 
I USA fikk en nyinnspilling av TV-serien tittelen The Bridgehttp://www.imdb.com/title/tt2406376/, og hadde premiere i juni 2013. Her ble handlingen lagt til grensen mellom USA og Mexico, og hadde blant andre Diane Kruger, Demián Bichirhttp://www.imdb.com/name/nm0065007, Annabeth Gish, Ted Levine og Duane Whitakerhttp://www.imdb.com/name/nm0924261 på rollelista.

Det er også spilt inn en fransk-engelsk versjon av TV-serien med namnet The Tunnelhttp://www.imdb.com/title/tt2711738, der et lik blir oppdaget i kanaltunnelen mellom England og Frankrike. Denne serien hadde premiere i oktober 2013, og ble spilt av engelske Stephen Dillane og franske Clémence Poésy som motstykkene til henholdsvis Kim Bodnias og Sofia Helins roller.

 Spin-offs 
I Malmö, hvor hovedkvarteret til hovedpersonen Saga Norén ligger, har muséer separatutstillinger med rekvisitter fra TV-serien.http://malmo.se/Kultur--fritid/Kultur--noje/Museer--utstallningar/Malmo-Museer/Nyhetsarkiv-Malmo-Museer/2015-09-09-Succeserien-Bron-pa-Malmo-Museer.html Til Malmö kommer det også mange turister for å besøke innspillingsstedene, og Malmö Turisme arrangerer guidede turer. 

 Rolleliste 
Sofia Helin – Saga Norén
Kim Bodnia – Martin Rohde
Dag Malmberg – Hans
Christian Hillborg – Daniel Ferbé
Ellen Hillingsø – Charlotte Söringer
Magnus Krepper – Stefan Lindberg
Puk Scharbau – Mette Rohde
Emil Birk Hartman – August

 Referanser 

 Eksterne lenker 

  NRKs programsider 

Kategori:Politi-TV-serier
Kategori:Danske krimserier
Kategori:Svenske krimserier
Kategori:TV-produksjoner på DR
Kategori:TV-produksjoner på SVT
Kategori:Danske TV-produksjoner fra 2010-årene
Kategori:Svenske TV-produksjoner fra 2010-årene